«Dette var for klubben, fansen, Gjelsten og Røkke»
- Dette gjør vi for klubben, fansen, Gjelsten og Røkke. Dette er stort for oss, sier Magne Hoseth til TV2. Ole Gunnar Solskjær var like fornøyd. - Vi er i god form. Vi spiller god fotball. Vi spiller tryggere, banene er bedre. Ja, alt passer oss i grunnen bedre, sier han til VG Nett. Til tross for alt bråket rundt klubben den siste uken i forbindelse med Solskjærs Villa-flørt, klarte moldenserne å reise seg i dag. Til tross for at Tromsø scoret det første målet på Aker stadion, kom Molde tilbake og satte tre baller bak Benny Lekström i gjestenes mål. Da hjalp det lite at Tromsø reduserte i sluttminuttene. - De har to skudd på mål, og scorer to. Det er for svakt av oss. Men vi kjører dem av banen. Dette er knallsterkt, vi har presset på oss når vi kommer hit, og så spiller vi festfotball i 90 minutter, sier Hoseth.- I 2. omgang glipper det for oss i to avgjørende situasjoner, og disse fører til 1-1 og 2-1. Det var kostbart, og det ble veldig vanskelig da Kara fikk rødt kort, sier han til VG Nett.1. omgang ble som en rolig oppladning til den andre.Tromsø lå lavt og hadde bare 33 % ballbesittelse før pause. Molde kom til et par OK muligheter. Vegard Forren headet over etter en corner og Jo Inge Berget skjøt utenfor via et Tromsø-bein. Men Tromsøs defensive og kompakte spillestil gjorde det vanskelig å få til all verden - selv om moldenserne uttallige ganger prøvde å tre gjennom bortelagets forsvar.Seks minutter ut i 2. omgang la Joshua Gatt inn fra høyre. Davy Claude Angan fikk ikke ballen over mållinja etter en duell med en Tromsø-forsvarer, men ballen gikk videre til Jo Inge Berget, som alene på bakerste stolpe bare hadde å trille ballen i mål. Bare seks minutter senere var det Berget som spilte gjennom Angan. Spissen fintet vekk Fredrik Björck før han elene med Benny Lekström satte ballen enkelt i nettmaskene. Dermed hadde Molde snudd til 2-1-ledelse.Etter 65 minutt fikk Tromsøs Kara sitt andre gule kort på sju minutter, og da var det over og ut for midtbanespilleren. - Jeg synes det røde kortet så greit ut, sier Høgmo.Molde kunne kjøre på, og bare fire minutter etter utvisningen headet Even Hovland en corner fra Magne Hoseth i mål. Det var Moldes tredje mål for kvelden. Det kunne også blitt flere.På overtid fikk Tromsø et trøstemål da Remi Johansen scoret på frispark. Målet kom altfor sent til å gjøre kampen spennende. «We are family» Med dagens seier har Molde vunnet de fem siste i eliteserien, og ligger bare ett poeng bak ligalederne Stømsgodset. - Men vi kan bli bedre. Jeg er ikke fornøyd med at vi slipper inn to mål. Hadde de to sjanser sa du? Ja, da tar du med frisparket. Teller vi våre frispark så hadde vi jo haugevis av sjanser, oppsummerte Solskjær etter kampen.På sin side har ikke Tromsø vunnet en eneste bortekamp så langt i år.
(MFK-TIL 3-2) Tromsø hang med i én omgang, så giret Molde opp. Og de så seg aldri tilbake.